An Buhay Sa Uma

Rawitdawit na tinokda' ni Leonor Dy-Liacco, sinapi' sa libro niyang An Bikolana.

       AN BUHAY SA UMA

 An mag'agom buhay ninda matoninong
 Sangkap sindang gayo sa pagharong-harong
 Saray asin tago sa su'yab na rirong
 Dai kaipuhan mag'estar sa "mansion...."

 An  kaldero sartin, kawale o koron
 Saribo an dapog nugpo sa taluhong
 Ti'ris sa banggera plato asin baso
 Malinig an kuwit pati mga tabo'.

 Dai nanunubli' kudkuran o nigo
 May pala, may kagkag igwa pa nin tukon
 Pagsakat sa niog igwa man nin palaw.

 Igwa nin batya' ki Nanay labahan
 Nagibo nin sipit gibo sa kawayan
 Yaon sa likudan an  mga sablayan
 Dai nanunubli' orog na kan sundang.

 May lubang may ha'lo
 Ta nagbababayo mayo nin molino
 Dakul an tinanom sa saindang natad
 Dai man tikapo sa Diyos minahagad.

Mga rawitdawit